
Task 1

Developmental review – Part a

Guidance: 
This task should be completed by taking into account the work that you will have undertaken since qualifying, and discussions with your mentor and supervisor/line manager as part of your First Three Years of Practice Individual Plan. 
Task one (part a and b) should incorporate the use of a model of reflection.
You must meet the Learning Outcomes for this task (see appendix 5 of the handbook).
Please answer the question below. 


	Question:

[bookmark: _Hlk6242578]Using a reflective model critically reflect on your professional development since qualifying as a Social Worker. Make reference to the supervision, training, learning and research that has impacted on your work. Based on this and continuing to use a reflective model outline what you have identified and agreed with your manager and/or mentor for your development over the coming 12 months. You must demonstrate how you intend to meet all of the following learning outcomes:- 

· applying analysis in assessment to inform interventions;
· working collaboratively with people in need of care and support, their carers and other professionals;
· intervention and application of professional judgement in increasingly complex situations.

750 words (+/- 10%:  include your actual word count at the end of each section).


Ar gyfer y dasg hon, byddaf yn cyfeirio at fodel adlewyrchu ‘Gibbs Model of Reflection’ (Gibbs, 1998). 

‘Description’

Cychwynnais fy ngyrfa gymwysedig o fewn tîm Oedolion mewn sir wahanol, ac ar ôl 8 mis, fe wnes symud drosodd i fy swydd bresennol. Er bod hyn wedi bod yn her oherwydd polisïau gweithio Covid 19 ar yr adeg, mi roedd yn braf gallu dod i weithio gyda thîm o’r un fath a’r un blaenorol, ond mewn sir wahanol. Yn fy swydd flaenorol, roeddwn yn gweithio ar yr IAA (Information, Advice and Assistance), er mwyn ehangu sylfaen gwybodaeth a datblygu dealltwriaeth o waith y tîm, gan gynnwys derbyn cyfeiriadau, gwaith ataliol a gwneud yr asesiadau cychwynnol yn unol â’r ddeddf Gwasanaethau Cymdeithasol a Llesiant (Cymru), 2014. Roeddwn hefyd yn gweithio ar achosion hir dymor yn y gymuned. 

Yn fy swydd bresennol rwyf yn gweithio o fewn Tîm Adnoddau Cymunedol sydd yn rhan o Dîm Oedolion.  Mae’r tîm yn rhan o dîm amlddisgyblaethol, sy’n cynnwys Gweithwyr Cymdeithasol, Therapyddion Galwedigaethol a Nyrsys Cymunedol ac Asiantaethau Gofal. Rydym yn gweithio gydag achosion gydag ystod eang o anghenion yn y gymuned, ac achosion sydd yn barod i adael yr ysbyty i fynd adref, neu i dderbyn gofal mewn maes gofal. 

‘Feelings’ ac ‘Evaluation’

Mae gweithio o fewn Tîm Adnoddau yn golygu fy mod yn gweithio law yn llaw gyda’r bwrdd iechyd, a gweithwyr proffesiynol eraill er mwyn sicrhau fod y gwasanaeth sydd yn cael ei gynnig a’i roi yn un cymunedol, ac mor bersonol â phosib i’r unigolyn. Mae hyn yn unol â’r egwyddor o weithio mewn Partneriaeth a Chyd-gynhyrchu, sydd yn cael ei hyrwyddo yn y ddeddf Gwasanaethau Cymdeithasol a Llesiant (2014). 

Teimlaf fod gweithio o fewn tȋm amlddisgyblaethol yn rhoi’r cyfle i’r unigolion sy’n derbyn gwasanaeth i fod yn rhan o’u gofal gan roi llais a rheolaeth iddynt fod yn cwmpasu eu gofal eu hunain i sicrhau fod y gwasanaeth yn bersonol iddynt hwy. Yn ogystal, mae’n rhoi'r cyfle weithio mewn partneriaeth gydag unigolion sydd ag anghenion gofal a chefnogaeth, a’u gofalwyr ag asiantaethau arall priodol. Teimlaf fod gweithio mewn Tȋm Adnoddau Cymunedol yn sicrhau bod yr unigolyn ar yr un lefel a’r gweithwyr proffesiynol, ac yn sicrhau perthynas broffesiynol drwyadl. 


Drwy wneud yr uchod, mae’n rhoi’r cyfle i wella’r berthynas gweithio rhwng y gweithwyr proffesiynol gan rannu cyfrifoldeb, yn ogystal â chryfhau'r berthynas broffesiynol rhwng y gwasanaethau a’r unigolion. Caiff hyn ei wneud ar ffurf lafar, ac mewn cyfarfod wythnosol, sy’n rhoi’r cyfle i rannu gwybodaeth a thrafod achosion mewn ffurf gyfrinachol i sicrhau bod y gwasanaethau gofynnol mewn lle. Mae hyn hefyd yn rhoi’r cyfle i gael goruchwyliaeth anffurfiol, sy’n ddefnyddiol fel sylfaen wybodaeth ac arweiniad mewn ymarfer. 


Mae rhan helaeth o fy ngyrfa wedi bod yn ystod pandemig Covid-19. Felly, mae gweithio o fewn y gymuned ar y cyd gyda gwasanaethau eraill, wedi bod yn heriol. Yr hyn sydd wedi bod yn anodd ei gyflawni ydi’r berthynas gyda’r unigolion, gan yn aml iawn, mae’r cyfathrebu wedi bod dros y ffon neu dros ffurf fideo. Ar adegau, roedd hi’n hawdd iawn i lais yr unigolyn gael ei golli, a llais y teulu’n disodli llais yr unigolion. Mewn sefyllfaoedd fel hyn, roedd yn bwysig iawn i sicrhau bod y gwasanaethau cymunedol eraill yn rhan o gynllunio’r gofal, i sicrhau bod dymuniadau’r unigolion yn cael eu clywed a'u hanghenion yn cael eu cwrdd. Felly mae cynnal berthynas broffesiynol hefyd wedi bod yn anodd. Ar un adeg, roedd achosion newydd yn cael eu neilltuo, a'r berthynas broffesiynol yn cael ei gynnal dros y ffon yn unig. Roedd hyn yn golygu nad oedd modd cyfweld nag chyfarfod yr unigolion eu hunain, ac yn golygu bod asesu yn heriol. Hefyd, roedd cyfeirio at wasanaethau yn medru bod yn heriol, oherwydd diffyg adnoddau, oedd felly’n cael effaith ar lesiant yr unigolion yn ogystal â’u gofalwyr a’u teuluoedd. 

‘Analysis’ ac ‘Action Plan’

Gan adlewyrchu ar y 12 mis diwethaf, rwyf wedi adeiladu fy hyder mewn Gwaith Cymdeithasol ac wedi gweithio gydag ystod eang o achosion, sydd ag anghenion eang. Ar ôl trafodaeth gyda fy rheolwr llinell, rwyf yn gobeithio datblygu'r canlynol ym mhellach; 

1) Cadeirio Cyfarfod Lles Gorau

Er mwyn cwrdd â’r nod hwn, byddaf yn cael achosion ble mae angen cynnal cyfarfod Lles Gorau o fewn yr ysbyty a hefyd yn y gymuned. Byddaf yn cynnal asesiad Arbenigol Gwaith Cymdeithasol, ac yna’n cwblhau Asesiad Galluedd Meddyliol. Ynghlwm a hyn, byddaf yn gwneud penderfyniadau ac yn trafod gyda’r unigolion a’u gofalwyr, yr hyn sydyn awgrym fel ymyrraeth yn ôl fy marn broffesiynol. Byddaf yna’n cadeirio’r cyfarfod, ac yn rhoi’r wybodaeth ar y ffurflen ar WCCIS i’r tîm DOLS ei adolygu. 

2)	Datblygu Sylfaen Wybodaeth ar gyfer Asesiadau Galluedd Meddyliol

Er mwyn cwrdd â’r nod hwn, byddaf yn mynychu hyfforddiant ‘Deddf Galluedd Meddyliol ac Asesu’. Byddaf hefyd yn cysgodi gweithwyr o fewn y tîm yn gwneud asesiadau Galluedd Meddyliol. Byddaf yn cynnal Asesiadau Galluedd Meddyliol fy hun, gan ddod i benderfyniad ynglŷn â galluedd yr unigolyn, gan ddefnyddio analysis a barn broffesiynol. Byddaf yn gweithio gyda’r Tîm Iechyd Meddwl Pobl hyn i wneud asesiadau ar y cyd. 


3)	Datblygu Syflaen Wybodaeth a Sgiliau Diogelu

Er mwyn cwrdd ar nod hwn, byddaf yn mynychu hyfforddiant Diogelu. Byddaf yn mynychu hyfforddiant ar egwyddorion y Bwrdd Diogelu, ac yn mynychu hyfforddiant ar egwyddorion yr LPS. Byddaf yn mynychu Cyfarfod Strategaeth amlasiantaethol, os yw fy achosion diogelu yn dilyn i hyn.

Task 1 (Part b)
Developmental Review 

Guidance:
Please ensure you refer to a reflective model and that you met the require learning outcomes for this task (See appendix 5 of the handbook).

	Question:
Using a reflective model critically reflect on your development including reference to training, learning, research and use of supervision since completing Task 1 (part a) (when you began the programme). 
[bookmark: _Hlk6242917]Consider in discussion with your mentor/supervisor/line manager the extent to which your learning needs has been achieved. Identify any additional learning needs to support your development in the transition to becoming an experienced practitioner in your future career. You must include a reflection on feedback that you have received from individuals in need of care and support and/or their carers and how this feedback has informed your future professional development.

750 words (+/- 10%: include your actual word count at the end of each section).

Byddaf yn defnyddio’r model adlewyrchu ‘Model of Reflection’ (Barton, 1970) isod. 

Deilliant Dysgu 1 - Cadeirio Cyfarfod Lles Gorau 

Rwyf wedi bod mewn sesiwn goruchwyliaeth gyda fy rheolwr llinell yn fisol, er mwyn trafod achosion, trafod cynllun gweithredu ar gyfer achosion a neilltuo rhai penodol sydd angen Cyfarfod Lles Gorau. Cefais arweiniad gan fy rheolwr llinell ynglŷn ag beth i baratoi, er mwyn bod gyda syniad o beth yw disgwyl pan fod cyfarfod yn cael ei gynnal. Roedd hyn yn werthfawr, gan fod modd bod gydag enghraifft o brofiad proffesiynol i’w adlewyrchu arno. 

Erbyn hyn, rwyf yn trefnu Cyfarfodydd Lles Gorau ar gyfer fy achosion. Ar adegau, mae rhai teuluoedd yn cwestiynu pam bod angen cynnal cyfarfod, felly byddaf yn cyfeirio at Ddeddf Galuedd Meddyliol (2005) a Chod Ymarfer y Ddeddf Galuedd Meddyliol, er mwyn sicrhau bod y weithred yn cyd-fynd a gofynion cyfreithiol. 

Rwyf wedi cadeirio mwy nag un cyfarfod ar y gymuned. Roeddwn yn dilyn fformat y ffurflen Lles Gorau, wedi ei lawr lwytho oddi ar y system WCCIS. Roedd y teulu’n canmol strwythur y cyfarfod ac yn gwerthfawrogi bod pob cwestiwn yn glir ac yn eglur. Roedd hyn yn bwysig, er mwyn cael sgwrs drylwyr ag agored. Pe bawn yn gwneud hyn eto, buaswn yn rhannu copi o’r ffurflen cyn y cyfarfod gyda’r mynychwyr, er mwyn iddynt hwy fod yn ymwybodol o’r drefn. 

Er mwyn parhau i ddatblygu’r sgil hon, rwyf wedi cytuno gyda fy rheolwr llinell y byddaf yn parhau i gael achosion sydd angen asesiad capasiti, a Chyfarfod Lles Gorau, Rwyf am gael achosion ychydig yn fwy cymhleth, fydd yn golygu gweithio ar benderfyniadau lles gorau gyda gwasanaethau eraill yn y gymuned a gwaith llys. 

Deilliant Dysgu 2 - Datblygu Sylfaen Wybodaeth ar gyfer Asesiadau Galluedd Meddyliol

Rwyf wedi mynychu hyfforddiant Deddf Galluedd Meddyliol (2005), oedd yn canolbwyntio ar y ddeddf, ac asesu capasiti. Roeddem yn cael astudiaeth achos, ac yna'n llenwi'r asesiad capasiti gyda’r wybodaeth er mwyn cael ymarfer. Roedd hyn yn werthfawr, gan fod cael sgwrs gyda chyfoedion, a chael arweiniad ar yr asesiad yn rhoi sylfaen wybodaeth ar gyfer ymarfer dyddiol. Roedd hefyd yn rhoi’r cyfle i gael adborth ar sut y buasem yn medru gwella'r asesiad a'r ffordd y caiff ei recordio er mwyn sicrhau ei fod yn wybodus, yn gyfreithiol ac yn drwyadl. 

Rwyf wedi cwblhau asesiadau capasiti gan roi barn broffesiynol a dadansoddiad. Mae hyn wedi rhoi’r cyfle i unigolyn fod yn rhan o sgwrs, yn ogystal â bod yn rhan o gynllunio eu gofal. I rai, mae’n ffordd o rymuso ei hunanwerth a sicrhau eu bod yn ymwybodol o’r hyn sy’n digwydd. Ar adegau, mae wedi bod yn heriol, gan nad yw pob unigolyn yn medru cyfathrebu ar lafar, ac felly rwyf wedi defnyddio cardiau gyda lluniau er mwyn ysgogi sgwrs a sicrhau bod modd i’r unigolyn gyfrannu, yn unol ar bolisi Mwy na Geiriau (Llywodraeth Cymru, 2012).

Byddaf yn parhau i dderbyn achosion i gynnal asesiad capasiti, ac rwyf wedi cytuno gyda rheolwr llinell y byddaf yn cael gweithio ar achosion mwy cymhleth e.e. asesiad capasiti ariannol, asesiad capasiti ar newid lleoliad. 

Deilliant Dysgu 3 - Datblygu Sylfaen Wybodaeth a Sgiliau Diogelu 

Wnes fynychu hyfforddiant Diogelu Cyffredinol ac Oedolion, er mwyn ehangu fy sylfaen wybodaeth o’r maes a dod yn fwy adnabyddus gyda’r hyn sy’n ofynnol ar gyfer y broses diogelu. Roedd hwn y ddefnyddiol iawn er mwyn llywio ymarfer dyddiol a sicrhau fy mod yn ymwybodol o’r hyn i’w wneud pe bawn yn derbyn achos neu adroddiad diogelu. 

Rwyf wedi gweithio ar achosion diogelu gan gwblhau'r ymchwiliad 126(1) o’r Ddeddf Gwasanaethau Cymdeithasol a Llesiant (2014), o fewn 7 diwrnod o dderbyn adroddiad. Rwyf wedi gwneud hyn gyda’r unigolion, yn ogystal â’u gofalwyr a’u teuluoedd. Roedd yr achosion yn adroddiadau honedig o gamdriniaeth ariannol a thoriad croen. Roedd hyn yn golygu fy mod yn cael blas o’r gwaith diogelu, ac y byddaf yn parhau i wneud hyn yn y dyfodol, gan weithio ar achosion mwy cymhleth sydd yn dilyn i waith llys neu weithred bellach, drwy weithio ar achosion cymhleth ac ymyrryd gyda barn broffesiynol. 

Yn ogystal â’r hyn yr wyf wedi ei gyflawni uchod, rwyf wedi derbyn adborth cadarnhaol gan yr unigolion a’u gofalwyr, yr wyf yn gweithio gydag o ddydd i ddydd. Mae un penodol yn sefyll allan; 

“You are a very honest and polite Social Worker. You ensure ---- is always a part of any discussion that is held, and every situation is dealt with professionalism and empathy. Although we as a family are English, and ---- is Welsh, you always ensure that you speak to ---- in her preferred language, and always ensure any discussions or decisions are feedback to us in our language. This is very important to ----, and because of this, she feels that she can trust you and share anything with you. If you are not sure of something, you always double check and ensure that information and advice you provide is accurate and correct. Thank you so much for all that you have done ac continue to do.”

Mae derbyn yr adborth uchod wedi ysgogi ac adeiladu fy hyder mewn ymarfer dyddiol, gan sicrhau fy mod yn glir ac yn onest gydag unigolion a’u teuluoedd. Mae hyn er mwyn cynnal perthynas broffesiynol, a sicrhau eu bod yn rhan o’r asesiad neu weithred bob amser. Yn ogystal â hyn, rwyf wedi dysgu ei fod yn bwysig cyfathrebu yn glir, ac o few neu iaith ddewisol, gan fod hyn ar adegau yn gwneud rhannu gwybodaeth a sgwrs yn haws. Hefyd, mae atgyfnerthu'r pwysigrwydd o fod yn berson-ganolog a sicrhau bod yr unigolyn yn ganolog i bob gweithred. 

